સ્થાનિક ખેતીવાડી બજાર સમિતિના વેપારીઓના કહેવા પ્રમાણે મધ્ય ગુજરાત તથા ઉત્તર ગુજરાતમાંથી આવતો માલ અટકી ગયો છે. એટલું જ નહીં ચોમાસાની સિઝનમાં ટામેટાંનાે પાક બગડી જવાની ભીતિએ ખેડૂતો દ્વારા એપ્રિલ-મે મહિનામાં આવક વધારાતાં ટામેટાંના ભાવ ગગડી ગયા હતા. એ સમયે માર્ચ-એપ્રિલ મહિનામાં ૧૫ રૂપિયે બે કિલો ટામેટાં વેચાતાં હતાં, પરંતુ હવે સ્થાનિક બજારમાં માલ અટકતાં પરપ્રાંતની ટામેટાંની આવક શરૂ થતાં ટામેટાંના ભાવ લાલ ચોળ થઇ ગયા છે. હાલ ટામેટાંના ભાવ સ્થાનિક બજારમાં વધીને ૩૦થી ૪૦ થઈ ગયા છે.